आज विधानसभा सामान्य निर्वाचन 2017 में लगे पीठासीन अधिकारी, मतदान अधिकारी प्रथम ,मतदान अधिकारी द्वितीय और मतदान अधिकारी तृतीय का द्वितीय प्रशिक्षण गौतम बुद्ध बालक इंटर कॉलेज बिसरख में आयोजित किया गया . यह प्रशिक्षण का तीसरा और अंतिम दिन था. आयोग के मास्टर ट्रेनर शैलेंद्र कुमार भाटिया ने बताया कि आयोग के निर्देश पर सभी पीठासीन अधिकारी अपने रजिस्टर्ड मोबाइल नंबर से आयोग को चुनाव संबंधी कार्यों की सूचना मैसेज से देंगे .इसके लिए उन्हें मोबाइल नंबर 9223166166 पर मैसेज करना होगा .ईवीएम प्राप्ति, मतदान स्थल पर पहुंचने , मांक पोल को शुरू करने ,मतदान प्रारंभ करने तथा 9 बजे, 11 बजे ,1 बजे ,3 बजे 5 बजे तक डाले गए मतों की संख्या के संबंध में सूचना मैसेज द्वारा दी जाएगी. यह मोबाइल नंबर टोल फ्री नंबर है .मैसेज भेजने पर पैसे की कटौती नहीं होगी. इस मैसेज से आयोग पूरे निर्वाचन प्रक्रिया पर निगाह रखेगा तथा मतदान की प्रगति से भी अवगत होता रहेगा. मैसेज भेजने के संबंध में दिशानिर्देश की प्रति सभी पीठासीन अधिकारियों के बस्ते में दी गई है .श्री भाटिया ने मतदान के दौरान ईवीएम मशीन के खराब होने की स्थिति में की जाने वाली कार्यवाही के संबंध में आयोग के निर्देशानुसार प्रक्रिया समझाई. उन्होंने बताया कि निर्वाचन सामग्री प्राप्त करते समय मतदाता सूची की चिन्हित प्रति चेक कर ले और ईवीएम मशीन को चला कर देख ले. उन्होंने बताया कि माक पोल को प्रत्येक दशा में प्रातः 6.00 बजे शुरू कर दें . दिए जा रहे प्रशिक्षण को मुख्य विकास अधिकारी माखन लाल गुप्ता ने भी देखा .प्रशिक्षण के समय जिला विकास अधिकारी ,जिला विद्यालय निरीक्षक ,जिला बेसिक शिक्षा अधिकारी ,प्रधानाचार्य आईटीआई उपस्थित रह